|  |  |
| --- | --- |
| **THE SCHOOL AT THE HEART OF WALES** |  |



# 

|  |  |
| --- | --- |
| **Dyddiad mabwysiadu** | **Medi 2022** |
| **Llofnod y Pennaeth** |  |
| **Llofnod Cadeirydd y Llywodraethwyr** |  |
| **Dyddiad Adolygu** | **Medi 2024** |

**CYNLLUN CYDRADDOLDEB -**

**I YSGOLION**

**Cyflwyniad a Chyd-destun**

*Mae’r templed Cynllun Cydraddoldeb hwn wedi ei ddylunio fel y gall ysgolion ddatblygu eu Cynllun ar gyfer y cyfnod pedair blynedd 2021-2025.*

Mae’n ofynnol i ysgolion adolygu amcanion cydraddoldeb o leiaf un waith bob 4 mlynedd, cyhoeddi Cynllun Cydraddoldeb bob 4 blynedd a diweddaru eu gwybodaeth cyhoeddedig yn flynyddol o leiaf. Yn ogystal, rhaid i ysgolion adrodd yn **flynyddol** ar gynnydd tuag at gyflawni amcanion a chasglu gwybodaeth berthnasol a rhaid cyhoeddi ‘r wybodaeth hyn erbyn 31ain Mawrth. Roedd cynlluniau Cydraddoldeb blaenorol yn ymdrin â’r cyfnodau 2012-2016 a 2016-2020 gyda’r Cynllun nesaf yn ymdrin â’r cyfnod 2021-2025.

Pwrpas yr Amcanion Cydraddoldeb a’r Cynlluniau Cydraddoldeb yw galluogi trosglwyddiad deilliannau cydraddoldeb mesuradwy sy’n gwella bywydau unigolion a chymunedau ac yn dangos yr hyn fydd yr ysgol yn ei wneud i’w cyflawni. Rhaid iddynt dangos hefyd bod yr ysgol yn casglu gwybodaeth a thystiolaeth perthnasol fel sail i’w penderfyniadau. Mae’n ofynnol hefyd bod y Cynllun yn amlinellu prosesau ar gyfer monitro cynnydd ac asesu effaith y cynigion.

Wrth ddatblygu eu Cynllun Cydraddoldeb, rhaid i ysgolion sicrhau bod eu cynlluniau’n adlewyrchu egwyddorion perthnasedd a chymesuredd. Mewn geiriau eraill, dylai’r gweithredoedd y mae ysgol yn eu cymryd yn gymesur â’r materion cydraddoldeb yn yr ysgol ac yn berthnasol i gynlluniau a pholisïau’r ysgol, yn gyfredol a’r hyn a ragwelir ar ryw adeg yn y dyfodol. Wrth ystyried cynhwysedd ac adnoddau, mae’n gwneud synnwyr i ysgolion gymryd cyfarwyddyd gan ymchwil yn yr awdurdod neu’n genedlaethol ac ymarferion ymrwymiad yn ogystal â gwaith y medrant ei wneud eu hunain. Mae yna rychwant arwyddocaol i amcanion cyffredin ddigwydd mewn ystod o gynlluniau unigol. Yn yr un modd, dylid cysylltu amcanion cydraddoldeb i strategaethau ac agweddau cyfredol tiag at gynhwysiad, gwrth-fwlio, rheoli ymddygiad yn gadarnhaol, gwella cyflawniad, llais y disgybl, Polisi Iechyd Meddwl a Lles Emosiynol Powys, fframwaith Llywodraeth Cymru a chefnogaeth disgyblion. Wrth adeiladu eu cwricwlwm eu hunain yn unol â Fframwaith Cwricwlwm i Gymru, dylai ysgolion sicrhau yr ystyrir cwestiynau o gydraddoldeb a thegwch ym mhrif ffrwd y gweithgareddau.

Yn ogystal â’r uchod, bydd rhai o’r amcanion cydraddoldeb sy’n gynwysedig yng nghynlluniau ysgolion yn deillio o faterion a nodwyd o ganlyniad i ymrwymiad a1’r disgyblion, rhieni/gofalwyr, staff, llywodraethwyr, asiantaethau allanol ac aelodau cymuned ehangach yr ysgol. Bydd yr amcanion cyfunol hyn, gyda materion sy’n codi o ddadansoddi data a chyd-destun yr ysgol yn sail i’r amcanion cydraddoldeb yng nghynllun Cydraddoldeb yr ysgol am y bedair blynedd nesaf.

**Pe bai ysgol yn penderfynu peidio â chyhoeddi amcan cydraddoldeb sy’n ymdrin â phob un o’r nodweddion gwarchodedig, rhaid cyhoeddi rhesymau cadarn a chyfiawnadwy dros beidio.**

Atgofir nad yw’n ofynnol i ysgolion baratoi Cynlluniau Cydraddoldeb Anabledd a Chydraddoldeb Hil ond erys y gofyniad i baratoi Cynllun Hygyrchedd a gellir ei gynnwys fel Atodiad i’r Cynllun Cydraddoldeb.

Mae’r gofyniad i gofnodi, monitro ac adrodd am bob digwyddiad hiliol yn aros yr un peth. (Dolen ar gael o Rwydwaith Hwb ‘Addysg Powys Education’ – dan Ffeiliau neu’r ddolen <https://forms.office.com/Pages/ResponsePage.aspx?id=4Z4dwLAOVEeZrgOuinMrUA8Vcz-48kdCj13bikUNFAhUMkc3WVQzWjNRVkg5N0NaVVBYNzY0OFlQTiQlQCN0PWcu>)

*\_\_Ysgol Calon Cymru*

**Cynllun Cydraddoldeb**

**2021 – 2025**

****

**Cytunodd y Llywodraethwyr ar y Cynllun Cydraddoldeb:**

**………… (Llofnodwyd gan y Cadeirydd)**

**………27ain Medi…………………. (Dyddiad)**

**Adolygu’r Cynllun: ………Medi 2026…(Dyddiad) (Bob pedair blynedd)**

**Cynnwys ein Cynllun Cydraddoldeb (CC)**

1. **Ein cymeriad, gwerthoedd, blaenoriaethau a nodau gwahaniaethol 6**
   1. Gwerthoedd yr ysgol
   2. Nodweddion yr ysgol
   3. Prif ffrydio cydraddoldeb i bolisi ac arfer
   4. Gosod ein hamcanion cydraddoldeb (yn cynnwys amcanion cyflog)

**2. Cyfrifoldebau 8**

2.1 Corff Llywodraethol

2.2 Uwch Dîm Arwain

2.3 Staff – addysgu a heb fod yn addysgu

**3. Casglu gwybodaeth ac Ymrwymiad 9**

3.1 Pwrpas a phroses

3.2 Mathau o wybodaeth a gasglwyd

3.3 Ymrwymiad

**4. Asesu Effaith Cydraddoldeb 11**

**5. Amcanion a Chynlluniau Gweithredu 11**

**6. Cyhoeddi ac Adrodd 12**

**7. Monitro ac Adolygu 12**

**Atodiadau**

**Atodiad 1 Nodweddion Gwarchodedig**

**Atodiad 2 Amcanion Cydraddoldeb yr Awdurdod Lleol**

**Atodiad 3 Amcanion Cydraddoldeb yr Ysgol a thempled Cynllun Gweithredu**

**Atodiad 4 Cynllun Hygyrchedd yr Ysgol**

**1. Ein cymeriad, gwerthoedd, blaenoriaethau a nodau gwahaniaethol**

**1.1 Gwerthoedd yr Ysgol**

Yn Ysgol Calon Cymru rydym wedi ymrwymo i sicrhau cydraddoldeb addysg a chyfle i bob disgybl, staff, rhieni a gofalwyr gael gwasanaethau gan yr ysgol, heb ystyried anabledd, hil, rhywedd, oed, cyfeiriadedd rhywiol, crefydd neu gredo, ailbennu rhywedd, beichiogrwydd a mamolaeth, priodas a phartneriaeth sifil. Ein nod yw datblygu diwylliant o gynhwysiant ac amrywiaeth lle mae pawb sy’n gysylltiedig â’r ysgol yn teimlo balchder yn eu hunaniaeth ac yn medru cymryd rhan llawn ym mywyd yr ysgol.

Caiff cyflawniad a dilyniant disgyblion eu monitro a byddwn yn defnyddio’r wybodaeth hyn i gefnogi disgyblion, codi safonau a sicrhau addysgu cynhwysol. Byddwn yn mynd i’r afael â gwahaniaethu trwy hyrwyddo cydraddoldeb yn gadarnhaol, herio bwlio a stereoteipiau a chreu amgylchedd sy’n cefnogi parch at bawb. Yn *Ysgol Calon Cymru*, rydym yn credu bod amrywiaeth yn gryfder, a dylai pawb sy’n dysgu, addysgu ac ymweld barchu a dathlu hyn.

**1.2 Nodweddion ein hysgol**

|  |
| --- |
| Mae Ysgol Calon Cymru’n defnyddio Tyfu, Sims, furflenni derbyn a phartneriaethau allanol i gasglu data ar blant a phobl ifanc mewn grwpiau o ddysgwyr amrywiol, sy’n cynnwys 1% Teithiwr, 2% Gwasanaeth Plant a 3% Saesnef fel iaith Ychwanegol (EAL). |

**1.3 Prif ffrydio cydraddoldeb i bolisi ac arfer**

Yn ogystal â’r gweithredoedd penodol a osodir gan y Cynllun hwn, mae’r ysgol yn gweithredu cydraddoldeb cyfle yn ei arfer o ddydd i ddydd yn y ffyrdd canlynol.

Ein nod yw rhoi cyfle i’n disgyblion i gyd i lwyddo, a chyrraedd lefel uchaf cyflawniad personol. I wneud hyn, byddwn yn:

* defnyddio gwybodaeth cyd-destunol i wella’r ffyrdd rydym yn cefnogi disgyblion a grwpiau o ddisgyblion
* monitro gwybodaeth am gynnydd a chyrhaeddiad yn ôl y nodweddion gwarchodedig amrywiol a gweithredu ar unrhyw fylchau
* ystyried cynnydd a chyrhaeddiad y disgyblion i gyd wrth gynllunio ar gyfer dysgu’r dyfodol a gosod targedau heriol
* sicrhau cydraddoldeb mynediad i’r disgyblion i gyd a’u paratoi ar gyfer bywyd mewn cymdeithas amrywiol
* defnyddio deunyddiau sy’n adlewyrchu amrywiaeth yr ysgol, poblogaeth, a’r gymuned leol o safbwynt y nodweddion gwarchodedig amrywiol, heb stereoteipio
* hyrwyddo agweddau, gwerthoedd a moeseg fydd yn herio ymddygiad hiliol ac ymddygiad neu ragfarn gwahaniaethol
* darparu cyfleoedd i ddisgyblion werthfawrogi eu diwylliant eu hunain a dathlu amrywiaeth crefyddau, gwerthoedd a moeseg arall yn Fframwaith y cwricwlwm i Gymru
* ceisio cynnwys rhieni / gofalwyr i gefnogi addysg eu plant
* annog trafodaeth yn yr ystafell ddosbarth ac ystafell yr athrawon ar faterion cyfiawnder a chydraddoldeb sy’n adlewyrchu stereoteipiau cymdeithasol, disgwyliadau, a’r effaith ar ddysgu
* cynnwys dulliau addysgu a rhai’n seiliedig ar yr ystafell ddosbarth sy’n addas i boblogaeth gyfan yr ysgol, sy’n gynhwysol ac yn adlewyrchu ein disgyblion

**1.4 Gosod amcanion cydraddoldeb (yn cynnwys amcanion cyflog)**

Rydym yn cydnabod ein cyfrifoldeb a dyletswydd i sefydlu cydraddoldeb i bob disgybl, staff, aelodau eraill cymuned yr ysgol a defnyddwyr gwasanaeth beth bynnag eu hil, rhywedd, anabledd, ailbennu rhywedd, cyfeiriadedd rhywiol, beichiogrwydd a mamolaeth, crefydd neu gred, priodas a phartneriaeth sifil fel y’u diffiniwyd yn y Ddeddf Cydraddoldeb 2010.

Pwrpas ein **Cynllun Cydraddoldeb (CC)** yw cyflawni’r dyletswyddau i hyrwyddo cydraddoldeb i bobl sydd â nodweddion gwarchodedig’ ac ymgorffori tegwch a chydraddoldeb yng nghalon cymuned yr ysgol ac ymhob agwedd o gynlluniau a pholisïau’r ysgol.

Wrth osod yr amcanion cydraddoldeb ar gyfer yr ysgol, byddwn yn talu sylw dyledus i ddyletswydd cyffredinol y Ddeddf cydraddoldeb i:

1. Dileu gwahaniaethu, aflonyddu ac erledigaeth ac ymddygiad arall a waherddir gan neu dan Deddf Cydraddoldeb 2010
2. Hyrwyddo cydraddoldeb cyfle rhwng personau sy’n rhannu nodwedd gwarchodedig perthnasol a phersonau nad ydynt; mae hyn yn golygu
   1. symud neu leihau anfanteision a ddioddefir gan bersonau sy’n rhannu nodwedd gwarchodedig perthnasol sy’n gysylltiedig i’r nodwedd hwnnw
   2. cymryd camau i ddiwallu anghenion personau sy’n rhannu nodwedd gwarchodedig perthnasol sy’n wahanol i anghenion personau nad ydynt
   3. annog personau sy’n rhannu nodwedd gwarchodedig perthnasol i gymryd rhan mewn bywyd cyhoeddus neu unrhyw weithgaredd arall lle mae cyfranogiad personau o’r fath yn anghyfartal isel
3. Meithrin perthnasoedd da rhwng personau sy’n rhannu nodwedd gwarchodedig perthnasol a phersonau nad ydynt.

**Mae ein Cynllun Cydraddoldeb ac Amcanion Cydraddoldeb wedi eu gosod yng ngoleuni**:

* amcanion cydraddoldeb yr awdurdod lleol a nodwyd yn **Atodiad 2**
* barn a fynegwyd gan randdeiliaid sydd wedi bod ynghlwm yn natblygiad y cynllun
* materion yn codi o ganlyniad i ddadansoddiad o wybodaeth / cynnydd disgyblion

Bydd cyflwyno’r Cynllun Cydraddoldeb yn cyfrannu at bob agwedd o weithredoedd yr ysgol a’i hymrwymiad i wella cyrhaeddiad a dilyniant y disgyblion i gyd.

Mae Amcanion Cydraddoldeb yr ysgol wedi eu gosod yn **Adran 5 (p.10) ac Atodiad 3.**

**2. Cyfrifoldebau**

**2.1 Corff Llywodraethol**

Mae’r corff llywodraethol wedi gosod ei ymrwymiad tuag at gydraddoldeb ac amrywiaeth yn y Cynllun hwn a bydd yn parhau i wneud y cyfan a fedrant i sicrhau bod yr ysgol yn gwbl gynhwysol i ddisgyblion ac yn ymateb i’w hanghenion ar sail eu nodweddion gwarchodedig amrwyiol.

Bydd y corff llywodraethol yn:

* ceisio sicrhau na gwahaniaethir yn erbyn pobl wrth iddynt ymgeisio am swyddi yn yr ysgol
* cymryd pob cam rhesymol i sicrhau bod amgylchedd yr ysgol yn rhoi mynediad i bobl ag anableddau, a hefyd yn ymdrechu i wneud cyfathrebiadau mor gynhwysol â phosibl i rieni, gofalwyr a disgyblion
* sicrhau na gwahaniaethir yn erbyn yr un disgybl sydd yn yr ysgol

er mwyn diwallu eu cyfrifoldeb adrodd, bydd y corff llywodraethol yn adrodd ar gynnydd y Cynllun Cydraddoldeb yn flynyddol, fel rhan o’r Adroddiad Blynyddol i Rieni.

**2.2 Uwch Dîm Arwain (UDA)**

Mae’r UDA yn hyrwyddo cydraddoldeb ac yn dileu gwahaniaethu trwy:

* weithredu Cynllun Cydraddoldeb yr ysgol, gyda chwefnogaeth y corff llywodraethol i wneud hynny:
* sicrhau bod y staff i gyd yn gwybod beth yw eu cyfrifoldebau dan Ddeddf Cydraddoldeb 2010 gwbl wybodus am Gynllun Cydraddoldeb ac amcanion cydraddoldeb yr ysgol
* sicrhau bod pob panel penodi’n rhoi’r sylw dyledus i’r Cynllun hwn, fel na wahaniaethir yn erbyn neb adeg cyflogaeth neu gyfleoedd hyfforddi
* hyrwyddo egwyddor cyfle cyfartal wrth ddatblygu’r cwricwlwm, a hyrwyddo parch at bobl eraill a chyfleoedd cyfartal i gymryd rhan ymhob agwedd o fywyd yr ysgol
* trin pob digwyddiad o driniaeth annheg ac unrhyw ddigwyddiad o fwlio neu wahaniaethu, yn cynnwys digwyddiadau hiliol, yn unol â pholisïau’r Awdurdod a’r ysgol.

**2.3 Staff – addysg a’r rhai nad ydynt yn addysgu**

Mae’r ysgol yn ystyried bod cydraddoldeb i bawb yn gyfrifoldeb pawb. Mae pob aelod o staff yn cyfrannu at sicrhau bod yr ysgol yn gymuned deg, cyfiawn a chydlynol trwy:

* sicrhau bod pob disgybl yn cael ei drin yn deg, yn gyfartal a gyda pharch, a thrwy gadw at ymwybyddiaeth o Gynllun Cydraddoldeb yr ysgol
* ymdrechu i ddarparu deunydd sy’n rhoi delweddau cadarnhaol yn seiliedig ar y nodweddion gwarchodedig a thrwy herio delweddau ystrydebol
* herio unrhyw ddigwyddiad o ragfarn, hiliaeth neu homoffobia, a chofnodi unrhyw ddigwyddiad difrifol fel y rhagnodwyd gan bolisïau’r ALl a’r ysgol, e.e. adrodd am ddigwyddiadau hiliol (dolen ar gael yn adran Ffeiliau rhwydwaith ‘Addysg Powys Education’ ar Hwb)
* cefnogi gwaith staff atodol neu gefnogi a’u cymell i ymyrryd mewn modd cadarnhaol yn erbyn unrhyw ddigwyddiadau gwahaniaethol.

**3. Casglu gwybodaeth ac Ymrwymiad**

**3.1 Pwrpas a phroses**

Mae casglu gwybodaeth yn hanfodol i gefnogi’r ysgol i benderfynu pa weithredoedd i’w cymryd i wella cydraddoldeb a dileu gwahaniaethu yng nghymuned yr ysgol. Mae’r wybodaeth hefyd yn helpu’r ysgol i adolygu ei pherfformiad, felly rhaid ei fod yn ddigon manwl fel y gall yr ysgol fesur sut y mae’n gweithredu ei dyletswyddau cydraddoldeb. Mae’r wybodaeth hefyd yn helpu’r ysgol i gynnal asesiadau effaith cywir ac adnabod pa rai o nodau’r ysgol a gyflawnwyd a beth sydd angen ei wella.

Mae ymrwymiad yn seiliedig ar wybodaeth a gafwyd trwy gydweithredu gyda phobl y mae’r ysgol yn ystyried eu bod yn cynrychioli un neu fwy o’r grwpiau gwarchodedig ac sydd â diddordeb mewn sut y mae’r ysgol yn cyflawni ei gweithredoedd. Yn ogystal, mae’r ysgol hefyd yn ymgynghori’n ffurfiol gyda rhanddeiliaid e.e. pobl o un neu fwy o’r grwpiau gwarchodedig sydd â diddordeb yn y modd y mae’r ysgol y gweithredu ei swyddogaethau. Bwriadwn wneud hyn mor gyflawn â phosibl a chydnabod materion sensitif sy’n ymwneud â’r nodweddion gwarchodedig gwahanol. Rydym yn cymryd camau penodol i sicrhau bod plant a phobl ifanc ag anabledd, rhieni a gofalwyr yn deall ystod lawn anghenion cymuned yr ysgol.

**3.2 Mathau o wybodaeth a gesglir**

Mae’r ystod eang o wybodaeth a gesglir i gefnogi cynllunio a gweithred i hyrwyddo cydraddoldeb a dileu gwahaniaethu’n cynnwys y canlynol:

* dadansoddiad o’r ymatebion a gafwyd gan ddisgyblion, rhieni/gofalwyr, staff, llywodraethwyr a grwpiau cymunedol yn dilyn dosbarthu holiadur i benderfynu ar faterion cydraddoldeb. Nid yw’r cwestiynau a gynhwyswyd yn yr holiadur yn amlygu nodweddion gwarchodedig penodol, ond maent yn ceisio caffael barn rhanddeiliaid ar draws yr ystod
* adnabod plant a phobl ifanc, rhieni, gofalwyr, staff a defnyddwyr eraill yr sygol sy’n cynrychioli’r grwpiau gwarchodedig gwahanol, os yn bosibl ac yn briodol. Mae hyn yn helpu’r ysgol i ddatblygu a monitro’r Cynllun Cydraddoldeb. Gwneir ymdrechion cynhwysfawr a sensitif i gasglu gwybodaeth yn unol â gofynion diogelu data, yn ogystal â dyletswydd yr ysgol i sicrhau gwybodaeth gywir yn ymwneud ag ethnigrwydd ac iaith gyntaf
* cyrhaeddiad disgyblion a gwybodaeth am gynnydd yn ymwneud â grwpiau gwahanol
* ceisir yn weithredol cael barn plant a phobl ifanc a’u hymgorffori mewn modd sy’n pennu gwerth i’w cyfraniad
* gwybodaeth ynglŷn â sut y mae grwpiau gwahanol yn cyrchu cwricwlwm yr ysgol a sut y maent yn gwneud dewisiadau rhwng disgyblaethau
* dewisiadau chwaraeon a gweithgareddau pob grŵp
* ymgymeriant gweithgareddau cyfoethogi grŵp
* dadansoddi data gwaharddiad yn ôl grŵp
* cofnodion am fwlio ac aflonyddwch ar sail unrhyw fater cydraddoldeb
* data ar recriwtio, datblygu, a chadw cyflogeion
* canlyniadau gweithgareddau sy’n hyrwyddo ymrwymiad cymunedol a chydlyniad cymunedol
* canlyniadau gweithredoedd a gymerwyd i sicrhau ymglymiad rhieni ac eraill a nodwyd eu bod yn ei chael yn anodd i ymgysylltu.

**3.3 Ymgysylltiad**

Mae’n ysgol yn cynnwys **rhanddeiliaid** yn cynnwys plant a phobl ifanc, staff, rhieni/gofalwyr, llywodraethwyr a defnyddwyr eraill yr ysgol o safbwynt pob dyletswydd cydraddoldeb. Rydym yn ystyried y dulliau cyfathrebu dewisol ar gyfer y rheiny yr ydym yn ymgysylltu â hwy e.e. deunyddiau a gyfieithwyd neu gyfleusterau dehongli ar gyfer pobl ag anabledd neu’r rheiny y mae Saesneg yn iaith ychwanegol iddynt neu’r rhai sydd newydd gyrraedd y wlad hon.

**4. Asesu Effaith Cydraddoldeb**

Mae asesu effaith yn cyfeirio at adolygu holl gynlluniau a pholisïau cyfredol ac arfaethedig yr ysgol er mwyn helpu’r ysgol i hyrwyddo cydraddoldeb a sicrhau nad yw’r un person dan anfantais oherwydd gweithgareddau’r ysgol trwy wahaniaethu. Mae asesu effaith yn broses parhaol er mwyn sicrhau y datblygir cynlluniau a pholisïau’r ysgol mewn modd cynyddol cynhwysol a chyfiawn.

Fel rhan o gydymffurfiaeth yr ysgol gyda dyletswyddau penodol Deddf Cydraddoldeb 2010, byddwn yn oparhau i asesu effaith yr holl bolisïau a chynlluniau newydd cyn eu gweithredu. Yn yr un modd, byddwn yn asesu effaith polisïau a chynlluniau cyfredol wrth eu hadolygu. Byddwn yn mynd i’r afael, lle’n bosibl, â chanlyniadau unrhwy asesiadau o’r fath. Ymgorfforir asesiadau effaith i adolygiad a diwydigiad cynlluniedig pob polisi ysgol.

**5. Amcanion a Chynlluniau Gweithredu**

Ein Hamcanion Cydraddoldeb dewisol yw:

*1.* Sicrhau bod cynnydd plant o deuluoedd sy’n agored i niwed a dan anfantais yn gwella er mwyn iddo fod yn unol â, neu’n uwch na hynny ar gyfer pob plentyn nad ydynt dan anfantais.

2.Sicrhau bod yr ysgol yn weithredol hyrwyddo a blaenoriaethu codi ymwybyddiaeth, gwerthfawrogi a dathlu amrywiaeth yn cynnwys: rhywedd; rhywioldeb, hil a chrefydd.

3.Hyrwyddo pwysigrwydd presenoldeb da ymysg disgyblion sydd ag AAA neu anabledd.

Mae gennym gynlluniau gweithredu sy’n ymdrin â phob nodwedd gwarchodedig perthnasol. Maent yn disgrifio sut rydym yn gweithredu i gyflawni’r dyletswyddau cyffredinol a phenodol.

Ymgorfforir ein hamcanion i Gynllun Datblygu’r Ysgol*,* sy’n sicrhau eu bod yn cael eu gwirio, monitro a’u gwerthuso’n electronig.

Mae’r ysgol yn gwerthuso effeithlonrwydd y Cynllun Cydraddoldeb yn rheolaidd, trwy’r corff llywodraethol a gydag Estyn adeg arolygu’r ysgol.

**6. Cyhoeddi ac Adrodd**

### Mae’r ysgol yn darparu copi o’r Cynllun Cydraddoldeb a chynlluniau gweithredu i ddiwallu ei hamcanion cydraddoldeb mewn ystod o fformatau ac yn weithredol wneud hyn a rgael i rieni/gofalwyr ac eraill, yn cynnwys y rheiny a nodwyd fel rhai sy’n cael anhawster i ymgysylltu. Mae prosbectws yr ysgol yn cynnwys cyfeiriad at y Cynllun Cydraddoldeb a’r gwerthoedd sy’n ei danategu.

Mae’r ysgol yn adrodd yn flynyddol ar y cynnydd a wnaed tuag at gyflawni’r amcanion cydraddoldeb ac effaith y Cynllun Cydraddoldeb ei hun ar ethos ac arfer ysgol yn yr ysgol. Ymgymerir â hyn fel rhan o Adroddiad y Llywodraethwyr i rieni / gofalwyr.

Defnyddir yr holl wybodaeth a gasglwyd yn unig er dibenion dadansoddi tueddiadau gan grwpiau gwarchodedig mewn perfformiad, ymgymeriant a bodlonrwydd gyda gwasanaethau a gynigir gan yr ysgol neu’r awdurdod lleol. Caiff gwybodaeth o’r fath ei storio ar wahân i wybodaeth bersonal sy’n adnabod yr unigolyn. Er mwyn gwarchod hunaniaeth unigolion pan gyhoeddir gwybodaeth am duedd ni chyhoeddir dim cyfrifon sy’n cynnwys llai na 5 unigolyn.

**7. Monitro ac Adolygu**

Fel rhan o’n cyfrifoldeb i fonitro’r Cynllun Cydraddoldeb, rydym yn ymrwymo i:

* ailymweld â, a dadansoddi’r wybodaeth a ddefnyddiwyd i adnabod blaenoriaethau ar gyfer y Cynllun Cydraddoldeb a chynlluniau gweithredu. Mae hyn yn ymgorffori’r defnydd o drosolwg cynnydd
* defnyddio asesiadau effaith i sicrhau bod gan y gweithredoedd a gymerwyd effaith gadarnhaol ar draws yr holl grwpiau gwarchodedig, bod hyrwyddo cydraddoldeb yn ganolog i gynllunio’r ysgol a bod gwahaniaethu’n cael ei ddileu’n effeithiol.

Mae adolygu’r Cynllun Cydraddoldeb yn hysbysu ei adolygiad, gosod blaenoriaethau a chynlluniau gweithredu newydd. Mae’r broses hon yn parhau i:

* ymwneud â chyfranogiad ystod lawn y rhanddeiliaid
* fod yn seiliedig ar dystiolaeth - defnyddio gwybodaeth y mae’r ysgol wedi ei gasglu a’i ddadansoddi
* defnyddio’r tystiolaeth i wneud asesiadau effaith cywir sy’n hysbysu blaenoriaethau.

Byddwn yn ymgymryd ag adolygiad llawn o’r Cynllun Cydraddoldeb bob pedair blynedd.

Ysgol Calon Cymru

**Cynllun Cydraddoldeb 2021–2025**

**Atodiadau**

**Atodiad 1 Nodweddion Gwarchodedig**

**Atodiad 2 Amcanion Cydraddoldeb yr Awdurdod Lleol**

**Appendix 1**

**Nodweddion gwarchodedig dan Ddeddf Cydraddoldeb 2010**

* **Oed\***
* **Anabledd**
* **Ailbennu Rhywedd**
* **Priodas a Phartneriaeth Sifil**
* **Beichiogrwydd a Mamolaeth**
* **Hil**
* **Crefydd neu Gred**
* **Rhyw**
* **Cyfeiriadedd Rhywiol**

**\*** Nid oes rhaid i ysgolion ystyried y nodwedd gwarchodedig o **Oed** wrth ddarparu addysg i ddisgyblion neu wrth ddarparu buddio,, cyfleusterau neu wasanaethau iddynt. Nid yw’r eithriad hwn yn berthnasol i swyddogaethau eraill, er engraifft, wrth weithredu yn ei gynhwysedd fel cyflogwr.

**Atodiad 2**

**Amcanion Cydraddoldeb yr Awdurdod Lleol**

Mae’r Cyngor wedi datblygu saith Amcan Cydraddoldeb, a’r cyntaf ohonynt yn ymwneud ag addysg

**Amcan 1 – Cau’r bylchau cyrhaeddiad mewn addysg**

Mae adroddiad *Ydy Cymru’n Decach?* wedi adnabod hyn fel un o’r saith her allweddol sy’n rhaid mynd i’r afael â hwy yng Nghymru yn ystod y 5 mlynedd nesaf er mwyn helpu i wella cydraddoldeb ac iawnderau dynol.

Mae ymarfer ymrwymiad Cyngor Sir Powys wedi rhoi gwybodaeth benodol a manwl iawn o ran pob nodwedd gwarchodedig a phob maes.

Ystyrir mai pobl ag anabledd, rhai hŷn, trawsrywiol, Lesbiaid Hoyw a Deurywiol (LGB) a phobl Ethnig Du a Lleiafrifol (BME) sy’n ncael y profiadau addysgol gwaethaf. Mae pobl LGB a BME wedi adrodd eu bod wedi cael profiadau addysgol syweddol gwaeth nac oedd ymatebwyr eraill yn credu y byddent yn ei gael. Roedd sylwadau’n amlygu materion gyda rhagfarn a mynediad.

1. **Cau’r blwch cyrhaeddiad trwy godi safonau plant sy’n cael prydau ysgol am ddim, plant sydd ag anghenion dysgu arbennig a phlant teithwyr y Sipsiwn**

**Gweithredoedd i gyflawni’r amcan hwn**

* Cefnogi ysgolion i wella ansawdd addysgu a dysgu trwy fwydlenni cefnogaeth penodol, un pwrpas
* Rhoi cyngor a chanllaw i ysgolion ar y defnydd effeithiol o’r Grant Amddifadeddd Disgyblion i godi perfformiad disgyblion sy’n gymwys i gael prydau ysgol am ddim
* Cefnogi ysgolion i sicrhau bod Cynlluniau Addysg Personol ar gyfer Plant mewn Gofal o ansawdd da, gan sicrhau’r defnydd effeithiol o’r Grant Amddifadedd Disgyblion CLA
* Gweithredu’r dull Cynllunio Person Ganolog er mwyn sicrhau bod gan ddisgyblion ag anghenion addysgol arbennig dargedau priodol ar gyfer gwelliant
* Defnyddio TYFU i gofnodi cefnogaeth a rhannu gwybodaeth gyda rhieni / gofalwyr
* Monitro perfformiad grwpiau sy’n agored i niwed, canfod unrhyw dangyflawni ac arwyddbostio arfer dda

**Gweithredoedd i gyflawni’r amcan hwn**

* Adolygu cefnogaeth i blant a phobl ifanc sydd â phroblemau emosiynol, cymdeithasol a meddyliol
* Datblygu ac ymgorffori dull ysgol gyfan ar gyfer lles emosiynol a meddyliol fel yr amlinellwyd yn Fframwaith ststudol Llywodraeth Cymru (2021) a Pholisi Iechyd Meddwl a Lles Emosiynol Powys (2022). Cynnwys dolenni i Fframwaith LlC a Pholisi Powys?